Malhela lorio

Malhela lorio (Pseudeos fuscata) estas specio de papagaj birdoj, en la familio Psittaculidae. 

Alternativaj ordinaraj nomoj estas blankapuga lorio kaj malheloranĝa lorio.Forshaw (2006). p. 28. 

Ili troviĝas en Nov-Gvineo kaj apudaj insuloj Batanta, Salavati kaj Japen. 

Aspekto
La malhela papago estas mallongvosta papago ĉirkaŭ 25 cm longa. Ĝi estas ĉefe bruna kaj havas blankecajn dorson kaj pugon.

Ĝi havas du kolorfazojn; la bendo trans la supra brusto kune kun ĝia abdomeno estas aŭ flava aŭ oranĝa. La beko estas malhele oranĝa kaj estas areo de nuda oranĝa haŭto ĉe la bazo de ĝia malsupra mandiblo. La irisoj estas ruĝaj kaj la kruroj estas grizaj. 

La masklo kaj ino estas identaj laŭ ekstera aspekto. Junuloj estas pli senbrilaj kun flaveca dorso kaj pugo, flavec-grizaj irisoj, kaj beko kiu estas flava ĉe la bazo kaj bruna/nigra direkte al la pinto.Forshaw (2006). plato 8.

Teritorio kaj habitato
La indiĝena teritorio de la malhela lorio inkluzivas Nov-Gvineon sub ĉirkaŭ 2500m en kaj la indoneziaj (Okcidenta Papuo) kaj la papu-nov-gvineaj zonoj de la insulo. 

Ĝi ankaŭ estas indiĝena al la proksimaj indoneziaj insuloj Salavati kaj Japen.

Ĝiaj naturaj vivejoj estas subtropikaj aŭ tropikaj humidaj malaltebenaĵaj arbaroj, subtropikaj aŭ tropikaj mangrovarbaroj, kaj subtropikaj aŭ tropikaj humidaj montaraj arbaroj.

Fotoj montrantaj plumarkolorojn

Referencoj

 Forshaw, Joseph M. (2006). Parrots of the World; an Identification Guide. Bildoj de Frank Knight. Princeton University Press. ISBN 0-691-09251-6.

Eksteraj ligiloj

Kategorio:Papagoformaj
Kategorio:Papagedoj
Kategorio:Birdoj de Nov-Gvineo